pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พม. จับมือลาซารัส และเครือข่ายเพื่อสังคม จัดโครงการ Hope for Home บ้านนี้มีความหวัง ฉีดพ่นฆ่าเชื้อโควิด-19 ในชุมชนเทพรักษา ซ.อ่อนนุช 84 กทม.
วันอังคารที่ 15 มิถุนายน 2564
พม. จับมือลาซารัส และเครือข่ายเพื่อสังคม จัดโครงการ Hope for Home บ้านนี้มีความหวัง ฉีดพ่นฆ่าเชื้อโควิด-19 ในชุมชนเทพรักษา ซ.อ่อนนุช 84 กทม.
พม. จับมือลาซารัส และเครือข่ายเพื่อสังคม จัดโครงการ Hope for Home บ้านนี้มีความหวัง ฉีดพ่นฆ่าเชื้อโควิด-19 ในชุมชนเทพรักษา ซ.อ่อนนุช 84 กทม.
วันที่ 12 มิ.ย. 64เวลา 18.00 น.นายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า กระทรวงการพัฒนาสังคมและความมั่นคงของมนุษย์ (พม.) ร่วมกับเครือข่ายภาคเอกชน โครงการมูลนิธิสงเคราะห์​ชาวไทย และ 3 หน่วยงานองค์กรใหญ่คริสเตียน​​ในประเทศ​ไทย จัดทําโครงการ "รอดด้วยรัก" เพื่อช่วยเหลือและบรรเทาทุกข์ประชาชนที่ได้รับผลกระทบจากการแพร่ระบาดของโรคโควิด-19 ซึ่งวันนี้ มีการลงพื้นที่ ณ ชุมชนเทพรักษา ซอยอ่อนนุช 84 เขตประเวศ กทม. โดยทีมฉีดพ่นฆ่าเชื้อในชุมชน จํานวน 100 หลังคาเรือน เพื่อเป็นการป้องกันการแพร่ระบาดของโรคโควิด-19 ภายใต้โครงการ "Hope for Home บ้านนี้มีความหวัง" ซึ่งกระทรวง พม. ร่วมกับผลิตภัณฑ์ฆ่าเชื้อโรค "ลาซารัส" และเครือข่ายเพื่อสังคม รวมทั้งศิลปินอาสา อพม. (อาสาสมัครพัฒนาสังคมและความมั่นคงของมนุษย์) ได้แก่ นายศตวรรษ เศรษฐกร (เต๊ะ) นักร้อง นักแสดง และนางสาวปุณยนุช วรนิธิพงศ์ (ตุ๊กตา) พิธีกรรายการโทรทัศน์
นายอนุกูลกล่าวต่อไปว่า โครงการ "Hope for Home บ้านนี้มีความหวัง" เป็นความร่วมมือของภาคีเครือข่ายทั้งหน่วยงานภาครัฐ ภาคเอกชน และภาคประชาชน ที่ร่วมกันสนับสนุนการพัฒนาสังคมและประชาชนในชุมชนต่างๆ ทั้งใน กทม. และต่างจังหวัดทั่วประเทศ โดยเฉพาะกลุ่มเปราะบางที่มีความเสี่ยงสูงในการประสบปัญหาความเดือดร้อนและความยากลําบากจากผลกระทบของโรคโควิด-19 ระลอกใหม่ ซึ่งมีทั้งเด็ก ผู้สูงอายุ คนพิการ คนไร้บ้าน คนไร้ที่พึ่ง และผู้ด้อยโอกาส สําหรับวันนี้ มีการลงพื้นที่ ณ ชุมชนเทพรักษา เพื่อฉีดพ่นฆ่าเชื้อในชุมชน จํานวน 100 หลังคาเรือน ด้วยผลิตภัณฑ์ฆ่าเชื้อโรค "ลาซารัส" ที่มีคุณสมบัติไม่ติดไฟและไม่เป็นอันตรายต่อผู้อยู่อาศัย นอกจากนี้ ยังมีการมอบถุงยังชีพ อาหาร และหน้ากากอนามัย ซึ่งก่อนหน้านี้ มีการลงพื้นที่นําร่อง ณ ชุมชนโค้งรถไฟยมราช เป็นชุมชนแรก และชุมชนเทพรักษา เป็นชุมชนที่สอง หลังจากนี้ มีกําหนดการลงพื้นที่ชุมชนใน กทม. ได้แก่ วันที่ 15 มิ.ย. 64 ณ ชุมชนหมอเหล็ง วันที่ 19 มิ.ย. 64 ณ ชุมชนเทพรักษา และวันที่ 26 มิ.ย. 64 ณ ชุมชนสามัคคีธรรม​ รวมถึงชุมชนอื่นๆ ที่ประสานขอความช่วยเหลือ โดยกระทรวง พม. จะเป็นหน่วยงานที่เชื่อมระหว่างชุมชนกับทีมอาสา เพื่อเข้าฉีดพ่นฆ่าเชื้อให้กับชุมชนที่ได้รับผลกระทบต่อไป
นายอนุกูลกล่าวเพิ่มเติมว่า หากประชาชนกําลังประสบปัญหาความเดือดร้อนและความยากลําบากจากผลกระทบของโรคโควิด-19 หรือชุมชนใดต้องการความช่วยเหลือเร่งด่วน สามารถติดต่อได้ที่ ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสํานักงานพัฒนาสังคมและความมั่นคงของมนุษย์จังหวัด หรือประสานขอความช่วยเหลือผ่าน อพม. ในพื้นที่
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรียินดี กับนายชัชชาติฯ ชนะการเลือกตั้งผู้ว่า กทม. ยืนยันรัฐบาลพร้อมร่วมทำงานเพื่อขับเคลื่อน พัฒนากรุงเทพฯ ให้ดียิ่งขึ้น
วันจันทร์ที่ 23 พฤษภาคม 2565
โฆษกรัฐบาลเผย นายกรัฐมนตรียินดี กับนายชัชชาติฯ ชนะการเลือกตั้งผู้ว่า กทม. ยืนยันรัฐบาลพร้อมร่วมทํางานเพื่อขับเคลื่อน พัฒนากรุงเทพฯ ให้ดียิ่งขึ้น
โฆษกรัฐบาลเผย นายกรัฐมนตรียินดี กับนายชัชชาติฯ ชนะการเลือกตั้งผู้ว่า กทม. ยืนยันรัฐบาลพร้อมร่วมทํางานเพื่อขับเคลื่อน พัฒนากรุงเทพฯ ให้ดียิ่งขึ้น
วันนี้ (23 พฤษภาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี แสดงความยินดีกับนายชัชชาติ สิทธิพันธุ์ที่ได้รับความไว้วางใจจากพี่น้องชาวกรุงเทพมหานครเลือกเป็นผู้ว่าราชการกรุงเทพมหานคร
“นายกรัฐมนตรียืนยัน รัฐบาลพร้อมร่วมทํางานกับนายชัชชาติฯ และทีมงานทุกคน เพื่อขับเคลื่อนและพัฒนา อะไรที่เป็นผลดี มีประโยชน์ต่อชาวกรุงเทพมหานคร รัฐบาลพร้อมสนับสนุน ตามที่รัฐบาลเองก็มีนโยบายชัดเจนเพื่อคุณภาพชีวิตที่ดีของพี่น้องชาวกรุงเทพมหานคร ให้ดียิ่งขึ้นต่อไป นายกรัฐมนตรีย้ําไม่ว่าใครจะเป็นผู้ว่าราชการ มาจากพรรคการเมืองไหน ตนเองในฐานะนายกรัฐมนตรีพร้อมทํางานร่วมกับทุกคน ยึดผลประโยชน์ของประเทศชาติเป็นหลัก” โฆษกประจําสํานักนายกรัฐมนตรี กล่าว
...........................
รัฐบาลไทย-ข่าวทำเนียบรัฐบาล-พม. ตั้งศูนย์ปฏิบัติการบริหารภาวะวิกฤติโควิด-19 ทั่วประเทศ พร้อมออกแนวทางเร่งช่วยเหลือกลุ่มเปราะบาง ที่เดือดร้อนจากโควิด-19
วันอังคารที่ 3 สิงหาคม 2564
พม. ตั้งศูนย์ปฏิบัติการบริหารภาวะวิกฤติโควิด-19 ทั่วประเทศ พร้อมออกแนวทางเร่งช่วยเหลือกลุ่มเปราะบาง ที่เดือดร้อนจากโควิด-19
พม. ตั้งศูนย์ปฏิบัติการบริหารภาวะวิกฤติโควิด-19 ทั่วประเทศ พร้อมออกแนวทางเร่งช่วยเหลือกลุ่มเปราะบาง ที่เดือดร้อนจากโควิด-19
เมื่อวันที่ 21 ก.ค. 64เวลา 08.30 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ได้ส่งผลกระทบทั้งด้านเศรษฐกิจและสังคมต่อประชาชนในวงกว้างทั่วประเทศอย่างต่อเนื่องและมีแนวโน้มความรุนแรงเพิ่มมากขึ้นกระทรวง พม. จึงมีความห่วงใยประชาชนทุกกลุ่มเป้าหมาย โดยเฉพาะกลุ่มเปราะบาง ได้แก่ เด็ก ผู้สูงอายุ คนพิการ คนเร่ร่อน คนไร้บ้าน และผู้ด้อยโอกาส ที่มีความเสี่ยงสูงที่ได้รับผลกระทบโดยตรง ทั้งนี้ เมื่อวันที่ 18 ก.ค. 64 ที่ผ่านมานายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้ประชุมออนไลน์ร่วมกับคณะผู้บริหารกระทรวง พม. เพื่อร่วมกันหาแนวทางในการช่วยเหลือกลุ่มเปราะบางและประชาชนกลุ่มเป้าหมายที่ได้รับผลกระทบด้วยความรวดเร็วและทันต่อสถานการณ์ โดยให้มีการดําเนินการช่วยเหลือในด้านต่างๆ ตามภารกิจกระทรวง พม. ดังนี้ 1) จัดตั้งศูนย์ปฏิบัติการบริหารภาวะวิกฤติโควิด-19กระทรวง พม. เพื่อเป็นศูนย์กลางด้านข้อมูลการช่วยเหลือการสื่อสารสังคม การรายงานและติดตามผล โดยทํางานเชื่อมโยงกับศูนย์ช่วยเหลือสังคม สายด่วน พม. โทร. 1300 เพื่อประสานส่งต่อการช่วยเหลือกลุ่มเปราะบางจนสิ้นสุดกระบวนการ2) จัดตั้งศูนย์ปฏิบัติการบริหารภาวะวิกฤติโควิด - 19 ระดับจังหวัดทั่วประเทศ โดยมีศูนย์ช่วยเหลือสังคม สายด่วน พม. โทร. 1300 รับแจ้งเหตุและปัญหาความเดือดร้อน รวมทั้งประสานการช่วยเหลือไปยังหน่วยงานที่เกี่ยวข้อง
นางพัชรีกล่าวต่อไปว่า 3) วางแผนการช่วยเหลือในพื้นที่ 50 เขต กทม. โดยให้แยกผู้ที่ได้รับผลกระทบจากโรคโควิด-19 ให้ชัดเจน เพื่อให้เห็นกลุ่มเป้าหมายที่ช่วยเหลือแล้ว และยังไม่ได้รับการช่วยเหลือ4) จัดทีม พม. ลงพื้นที่ช่วยเหลือเยียวยาในพื้นที่ กทม. ปริมณฑล และจังหวัดควบคุมสูงสุด (จังหวัดอยุธยา ชลบุรี และฉะเชิงเทรา) 5) เตรียมพื้นที่หน่วยงานสังกัดกระทรวง พม. (เขตลาดพร้าว) เพื่อรองรับผู้ที่ได้รับผลกระทบ6) เตรียมแผนการรองรับสําหรับคนเร่ร่อนและคนไร้บ้าน และ 7) จัดหาสถานพยาบาลรองรับการดูแลรักษาบุคลากรกระทรวง พม. และอาสาสมัครพัฒนาสังคมและความมั่นคงของมนุษย์ (อพม.) ที่ติดเชื้อโควิด - 19 จากการปฏิบัติหน้าที่
นางพัชรีกล่าวเพิ่มเติมว่า ทั้งนี้ หากกลุ่มเปราะบางและประชาชนกําลังประสบปัญหาความเดือดร้อนและความยากลําบากจากผลกระทบของโรคโควิด-19 หรือชุมชนใดต้องการความช่วยเหลือเร่งด่วน สามารถติดต่อได้ที่ ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสํานักงานพัฒนาสังคมและความมั่นคงของมนุษย์จังหวัดทั่วประเทศ หรือประสานขอความช่วยเหลือผ่าน อพม. ในพื้นที่
รัฐบาลไทย-ข่าวทำเนียบรัฐบาล-เดินหน้าเพิ่มเตียงผู้ป่วยโควิด-19 ใน กทม.
วันอาทิตย์ที่ 22 สิงหาคม 2564
เดินหน้าเพิ่มเตียงผู้ป่วยโควิด-19 ใน กทม.
วันจันทร์ที่ 5 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
​
รัฐบาลเดินหน้าเพิ่มเตียงรองรับผู้ป่วยโควิด-19 ในพื้นที่ กทม. โดยจัดตั้งโรงพยาบาลโรงแรม หรือ Hospitel ร่วมกับ 4 รพ.เอกชน ได้แก่ รพ.เกษมราษฎร์ ธนบุรี ปิยะเวท และ รพ.สหวิทยาการมะลิ รวม 4,424 เตียงเพื่อดูแลผู้ป่วยโควิด-19 ระดับสีเขียว พร้อมทั้งยกระดับศักยภาพ รพ.สนาม 3 แห่ง คือ รพ.สนามราชพิพัฒน์ 1 รพ.ผู้สูงอายุบางขุนเทียน และ รพ.สนามกองทัพบก มณฑลทหารบกที่ 11 รวมรับผู้ป่วยสีเหลืองได้ 490 เตียง และสีแดง 111 เตียง ปัจจุบัน กทม. มีเตียงสําหรับผู้ป่วยสีเขียวอยู่แล้วกว่า 3,000 เตียง และตั้งเป้าหมายจะจัดหาเพิ่มให้ได้ 10,000 เตียง รวมถึงเพิ่มรถนําส่งผู้ป่วยอีก 50 คัน และเสริมศักยภาพศูนย์เอราวัณ 1669 ให้นําส่งผู้ติดเชื้อเข้าสู่ระบบ
การรักษาของ รพ.ได้รวดเร็วยิ่งขึ้น “รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รอง นรม. สุพัฒนพงษ์ฯ ชื่นชม JETRO ที่ช่วยส่งเสริมการลงทุนของญี่ปุ่นในไทยอย่างต่อเนื่อง รัฐบาลพร้อมรับฟังและสานต่อความร่วมมือด้านการลงทุนระหว่างกัน
วันพุธที่ 23 มิถุนายน 2564
รอง นรม. สุพัฒนพงษ์ฯ ชื่นชม JETRO ที่ช่วยส่งเสริมการลงทุนของญี่ปุ่นในไทยอย่างต่อเนื่อง รัฐบาลพร้อมรับฟังและสานต่อความร่วมมือด้านการลงทุนระหว่างกัน
รอง นรม. สุพัฒนพงษ์ฯ ชื่นชม JETRO ที่ช่วยส่งเสริมการลงทุนของญี่ปุ่นในไทยอย่างต่อเนื่อง รัฐบาลพร้อมรับฟังและสานต่อความร่วมมือด้านการลงทุนระหว่างกัน
วันนี้ (23 มิถุนายน 2564) เวลา 11.00 น. นายทาเคทานิ อัทสึชิ (Mr. TAKETANI Atsushi) ประธานองค์การส่งเสริมการค้าต่างประเทศของญี่ปุ่น (Japan External Trade Organization: JETRO) กรุงเทพฯ และคณะ เข้าเยี่ยมคารวะนายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน ผ่านระบบการประชุมทางไกล สรุปสาระสําคัญดังนี้
รองนายกรัฐมนตรีฯ ยินดีที่ได้พบกับประธาน JETRO อีกครั้ง พร้อมขอบคุณและชื่นชมการทํางานของ JETRO ที่ได้จัดทํารายงานสรุปผลการสํารวจแนวโน้มทางเศรษฐกิจของบริษัทร่วมทุนญี่ปุ่นในไทยมาอย่างต่อเนื่อง ซึ่งครั้งนี้เป็นการรายงานสรุปประจําครึ่งปีแรกของปี 2564 นับเป็นประโยชน์อย่างยิ่งต่อรัฐบาลที่จะนําผลสรุปดังกล่าวไปพิจารณานโยบายที่สอดคล้องกับการดําเนินธุรกิจของภาคเอกชนญี่ปุ่นในไทยต่อไป พร้อมยืนยันว่าจะสานต่อความร่วมมืออย่างรอบด้าน โดยเฉพาะด้านการค้าการลงทุนที่เน้นการใช้พลังงานสีเขียว (Green Energy) พลังงานหมุนเวียน (Renewable Energy) เพื่อลดผลกระทบต่อสิ่งแวดล้อมและสร้างความยั่งยืนให้กับอุตสาหกรรมในประเทศ
ประธาน JETRO กรุงเทพฯ กล่าวขอบคุณรัฐบาลไทยที่ให้ความร่วมมือและส่งเสริมการค้าการลงทุนของธุรกิจญี่ปุ่นมาโดยตลอด ซึ่งจากรายงานผลสํารวจฯ ได้สะท้อนภาพรวมของสภาพเศรษฐกิจในช่วงครึ่งปีแรกของปี 2564 จากค่าดัชนีแนวโน้มเศรษฐกิจ (Diffusion Index: DI) ว่า มีการปรับตัวเชิงบวกเพิ่มขึ้นจากปีก่อน นับเป็นสัญญาณที่ดีของการฟื้นตัวทางเศรษฐกิจไทยและเศรษฐกิจโลก โดยเฉพาะในภาคอุตสาหกรรมการผลิต ภาคเอกชนญี่ปุ่นยังยืนยันที่จะประกอบกิจการในไทยกว่า 66% แม้ได้รับผลกระทบจากสถานการณ์โควิด-19 รวมทั้งได้นําเสนอแนวทางการผลิตยานยนต์ไฟฟ้า (xEV) ของญี่ปุ่นในไทย ซึ่งไทยถือเป็นศูนย์กลางการผลิตอุตสาหกรรมยานยนต์ที่สําคัญอย่างยิ่งในเอเชียตะวันออกเฉียงใต้
ทั้งสองฝ่ายได้หารือและแลกเปลี่ยนความคิดเห็นในการพัฒนาความร่วมมือระหว่างกัน ได้แก่ ด้านการพัฒนาโครงสร้างพื้นฐาน การกําหนดสิทธิประโยชน์และภาษีอากร และการพัฒนาอุตสาหกรรมด้วยการใช้พลังงานสะอาด รองนายกรัฐมนตรีฯ ได้เน้นย้ําถึงแผนการส่งเสริมการลงทุนที่เป็นมิตรต่อสิ่งแวดล้อมให้สอดคล้องกับแผนพลังงานแห่งชาติ 2565 โดยจะทยอยปรับเปลี่ยนการใช้พลังงานทดแทนในแต่ละภาคส่วนอย่างค่อยเป็นค่อยไป ซึ่งทางประธาน JETRO กรุงเทพฯ เห็นพ้องและพร้อมจะให้ความร่วมมือในอนาคต นอกจากนี้ รองนายกรัฐมนตรีฯ ได้ยินดีที่ภาคเอกชนญี่ปุ่นสนใจที่จะผลิตยานยนต์ไฟฟ้า (xEV) ในไทย ทั้งประเภท HEV PHEV BEV FCEV และอื่น ๆ เพื่อนําร่องการใช้ยานยนต์พลังงานไฟฟ้าในประเทศ รวมทั้งเป็นฐานการผลิตในภูมิภาคต่อไป
รัฐบาลไทย-ข่าวทำเนียบรัฐบาล-กรมการขนส่งทางราง ร่วมหารือ รฟท. รฟฟท. ติดตามการป้องกันการลักขโมยสายไฟ
วันพุธที่ 27 ตุลาคม 2564
กรมการขนส่งทางราง ร่วมหารือ รฟท. รฟฟท. ติดตามการป้องกันการลักขโมยสายไฟ
การป้องกันผู้บุกรุก การปิดรั้วข้างทางรถไฟ และการแก้ปัญหาเรื่องเสียงรถไฟชานเมืองสายสีแดง
วันนี้ (27 ต.ค. 64) กรมการขนส่งทางราง (ขร.) กระทรวงคมนาคม ลงพื้นที่จุดที่เกิดเหตุการณ์ลักขโมยสายไฟ และสํารวจการปิดรั้วสองข้างทางของรถไฟชานเมืองสายสีแดง (บริเวณจุดร่วมทางรถไฟ กม.11 ใกล้กับสถานีกลางบางซื่อ) โดยจากสํารวจพบว่า ยังมีประชาชนเข้ามาค้าขายในเขตทางรถไฟ และมีประชาชนเดินข้ามทางรถไฟในบริเวณดังกล่าว ซึ่งทาง ขร. ได้ประสานการรถไฟแห่งประเทศไทยแล้วทราบว่า หลังจากวันที่ 23 ธันวาคม 2564 ขบวนรถไฟโดยสารจะย้ายไปใช้ทางยกระดับด้านบน และจะยกเลิกที่หยุดรถกม. 11 (บริเวณถนนเลียบทางรถไฟชุมชนไทรคู่ ถนนกําแพงเพชร 2 ) พร้อมทั้งแก้ไขปิดทางเข้าเขตทางรถไฟบริเวณดังกล่าวเพิ่มเติมทั้งหมด นอกจากนี้ ที่ผ่านมา รฟท. ได้ดําเนินการติดตั้งรั้วที่ชํารุด/หาย ให้สมบูรณ์แล้ว และ รฟฟท. ได้ดําเนินการจัดชุดลาดตระเวนเพื่อป้องกันการลักลอบการตัดสายไฟตลอดแนวเส้นทางแล้ว โดย ขร. จะจัดทํารายงานการติดตามการป้องกันการเกิดเหตุดังกล่าว สรุปได้ ดังนี้
1. รฟท. ดําเนินการรื้อย้ายบันไดไม้ที่มีคนลักลอบวางไว้ออก รวมทั้งเจรจาให้ผู้บุกรุกในพื้นที่เขตทางออกนอกพื้นที่ดังกล่าว และติดตั้งรั้วกั้นเพิ่มเติมต่อไป
2. รฟฟท. จะยังคงจัดชุดลาดตระเวนเพื่อป้องกันเหตุลักลอบตัดสายไฟอย่างต่อเนื่อง หากจับกุมได้ ให้ดําเนินคดีให้ถึงที่สุด
3. รฟฟท.ดําเนินการตรวจวัดความสั่นสะเทือนและเสียงในเส้นทางรถไฟชานเมืองสายสีแดง ตามรอบประเมินผลติดตามการดําเนินงานตามมาตรการที่กําหนดไว้ในรายงานการวิเคราะห์ผลกระทบสิ่งแวดล้อม (EIA) เป็นประจําทุก 6 เดือน
จากนั้นคณะได้เดินทางต่อไปยังโรงเรียนอนุบาลธนินทร ถนนวิภาวดีรังสิต เพื่อทําการตรวจวัดเสียง เนื่องจาก ขร. ได้รับการแจ้งเรื่องร้องเรียนปัญหามลภาวะทางเสียงของรถไฟฟ้าชานเมืองสายสีแดง (ช่วงสถานีดอนเมือง-สถานีหลักหก) โดยเบื้องต้น ขร. ได้ทําการตรวจสอบระยะห่างของโรงเรียนกับเส้นทางรถไฟฟ้าสายสีแดงแล้ว พบว่ามีระยะห่างกันประมาณ 50 เมตร และได้ดําเนินการวัดค่าระดับเสียงสูงสุดจากทั้งในขบวนรถ และจากบริเวณโรงเรียน ช่วงเวลาที่รถไฟฟ้าวิ่งผ่าน พบว่าค่าเบื้องต้นยังไม่เกินเกณฑ์ตามมาตรฐาน โดยวัดค่าได้ 78.2 เดซิเบลจากจุดที่ที่มีการร้องเรียน ทั้งนี้ ขร. จะจัดทํารายงานไปยังกระทรวงคมนาคมเพื่อประสานมอบหมายให้ผู้ที่เกี่ยวดําเนินการแก้ไขและอํานวยความสะดวกกับประชาชนต่อไป
รัฐบาลไทย-ข่าวทำเนียบรัฐบาล-นายกฯ ติดตามความคืบหน้าหลังหารือภาคเอกชนสหรัฐฯ ย้ำไทยให้ความสำคัญกับการลงทุนของภาคเอกชนต่างประเทศ
วันเสาร์ที่ 30 เมษายน 2565
นายกฯ ติดตามความคืบหน้าหลังหารือภาคเอกชนสหรัฐฯ ย้ําไทยให้ความสําคัญกับการลงทุนของภาคเอกชนต่างประเทศ
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม ติดตามความก้าวหน้าภายหลังการหารือกับ คณะนักธุรกิจจากสภาธุรกิจสหรัฐฯ - อาเซียน (U.S. - ASEAN Business Council: USABC) 49 บริษัท เมื่อวันที่ 29 พ.ย. 64 ที่ผ่านมา ซึ่งถือเป็นคณะใหญ่ที่สุดในประวัติศาสตร์ โดยย้ําว่า รัฐบาลให้ความสําคัญกับการมีส่วนร่วมของภาคส่วนต่าง ๆ ในการขับเคลื่อนเศรษฐกิจ ซึ่งการลงทุนของภาคเอกชนต่างประเทศถือเป็นส่วนสําคัญ และเป็นแรงขับเคลื่อนเศรษฐกิจไทยให้ขยายตัว ท่ามกลางสถานการณ์ที่โลกกําลังเผชิญกับความท้าทาย
.
นายกรัฐมนตรีได้ชี้แจงนโยบายของรัฐบาลที่มีความพร้อมของปัจจัยพื้นฐานที่เอื้อต่อการลงทุน ซึ่งการที่มีหลายบริษัทที่เข้าร่วมหารือเป็นครั้งแรก สะท้อนว่าไทยอยู่ในเรดาร์ของนักลงทุน ต่างชาติเห็นถึงศักยภาพทางเศรษฐกิจของไทย ซึ่งจะเป็นประโยชน์ต่อการเจริญเติบโตทางเศรษฐกิจอย่างยั่งยืน โดยเฉพาะภายหลังสถานการณ์โรคโควิด-19 พร้อมขอบคุณทุกภาคส่วนที่ร่วมกันทํางาน และขอให้เชื่อมั่นว่าไทยให้ความสําคัญกับเศรษฐกิจ - การลงทุนระหว่างประเทศ เพื่อการพัฒนาแห่งอนาคตที่เปิดกว้าง เชื่อมโยง สมดุล และยั่งยืน
.
อ่านเพิ่มเติม คลิกhttps://www.thaigov.go.th/news/contents/details/54052
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัด วธ. บันทึกเทปการประกาศผลรางวัลรายการศิลปวัฒนธรรมดีเด่น งานประกาศผลรางวัลโทรทัศน์ทองคำ ครั้งที่ ๓๕
วันศุกร์ที่ 3 กันยายน 2564
ปลัด วธ. บันทึกเทปการประกาศผลรางวัลรายการศิลปวัฒนธรรมดีเด่น งานประกาศผลรางวัลโทรทัศน์ทองคํา ครั้งที่ ๓๕
บันทึกเทปการประกาศผลรางวัลรายการศิลปวัฒนธรรมดีเด่น งานประกาศผลรางวัลโทรทัศน์ทองคํา ครั้งที่ ๓๕
วันที่ ๒ กันยายน ๒๕๖๔ เวลา ๑๔.๐๐ น. นางยุพา ทวีวัฒนะกิจบวร ปลัดกระทรวงวัฒนธรรมบันทึกเทปการประกาศผลรางวัลรายการศิลปวัฒนธรรมดีเด่น งานประกาศผลรางวัลโทรทัศน์ทองคํา ครั้งที่ ๓๕ ณ ห้องประชุม ๒ ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-แรงงานเฮ!! ครม.เห็นชอบข้อตกลงจัดหาแรงงานไทยไปทำงานซาอุฯ
วันพุธที่ 2 มีนาคม 2565
แรงงานเฮ!! ครม.เห็นชอบข้อตกลงจัดหาแรงงานไทยไปทํางานซาอุฯ
...
เมื่อวันที่ 1 มีนาคม 2565นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า ที่ประชุมของคณะรัฐมนตรี (ครม.) ได้เห็นชอบข้อตกลงด้านแรงงานระหว่างรัฐบาลแห่งราชอาณาจักรไทยกับรัฐบาลแห่งราชอาณาจักรซาอุดีอาระเบีย ตามที่กระทรวงแรงงานเสนอ ซึ่งข้อตกลงทั้งสองฉบับ มีวัตถุประสงค์เพื่อจัดหาแรงงานไทยไปทํางานในประเทศซาอุดีอาระเบียอย่างถูกต้องตามกฎหมาย โดยคํานึงถึงพันธกรณีระหว่างประเทศด้านแรงงานของทั้งสองประเทศ และความร่วมมือในการต่อต้านการค้ามนุษย์ ปกป้องคุ้มครองสิทธิของนายจ้างและแรงงาน รวมถึงการบังคับใช้กฎระเบียบ สัญญาจ้างงานระหว่างกันที่เป็นธรรม แรงงานได้รับค่าจ้าง สวัสดิการ และสิทธิประโยชน์ตามกฎหมาย
นายสุชาติกล่าวว่า ข้อตกลงด้านแรงงานในครั้งนี้เกิดขึ้นจากการที่ท่าน พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้มีนโยบายกระชับความสัมพันธ์ระหว่างไทยและซาอุดีอาระเบีย เพื่อผลักดันให้เกิดความร่วมมือด้านแรงงาน และได้หารือทวิภาคีร่วมกับ นายอะห์หมัด บิน สุไลมาน อัลรอยิฮิ (Ahman Sulaiman ALRajhi) รัฐมนตรีว่าการกระทรวงทรัพยากรมนุษย์และการพัฒนาสังคมราชอาณาจักรซาอุดีอาระเบียเมื่อปลายเดือนมกราคมที่ผ่านมา
นายสุชาติกล่าวต่อว่า สาระสําคัญของข้อตกลง 2 ฉบับ ดังกล่าว เป็นข้อตกลงว่าด้วยการจัดหาแรงงานระหว่างกระทรวงแรงงานแห่งราชอาณาจักรไทย และกระทรวงทรัพยากรมนุษย์และการพัฒนาสังคมแห่งราชอาณาจักรซาอุดีอาระเบีย เช่น สาขาก่อสร้างและบริการ รวมทั้งข้อตกลงว่าด้วยการจัดหาแรงงานทํางานบ้านระหว่างกระทรวงแรงงานแห่งราชอาณาจักรไทยและกระทรวงทรัพยากรมนุษย์และการพัฒนาสังคมแห่งราชอาณาจักรซาอุดีอาระเบีย เช่น แม่บ้าน คนขับรถ พี่เลี้ยงเด็ก คนสวน เป็นต้น
“ร่างข้อตกลงด้านแรงงานฯ ทั้งสองฉบับนี้ จะเป็นประโยชน์ต่อการกระชับความสัมพันธ์ระหว่างสองประเทศ และเป็นประโยชน์ต่อการจัดส่งแรงงานไปทํางานอย่างมีประสิทธิภาพและเป็นธรรม ส่งผลให้แรงงานมีรายได้และได้รับการคุ้มครองอย่างถูกต้องตามกฎหมาย รวมทั้งเป็นการเพิ่มขีดความสามารถในการแข่งขันของประเทศ”นายสุชาติกล่าวในท้ายสุด
รัฐบาลไทย-ข่าวทำเนียบรัฐบาล-รัฐบาลเผย 5 ปี ของการปฏิรูปประเทศ ประชาชนพึงพอใจ บริการรวดเร็ว อันดับโลกดีขึ้นหลายมิติ
วันศุกร์ที่ 4 มีนาคม 2565
รัฐบาลเผย 5 ปี ของการปฏิรูปประเทศ ประชาชนพึงพอใจ บริการรวดเร็ว อันดับโลกดีขึ้นหลายมิติ
รัฐบาลเผย 5 ปี ของการปฏิรูปประเทศ ประชาชนพึงพอใจ บริการรวดเร็ว อันดับโลกดีขึ้นหลายมิติ
วันที่ 4 มีนาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีได้กําชับให้ทุกหน่วยงานเดินหน้าตามแผนปฏิรูปประเทศที่ปรับปรุงใหม่ 6 ประเด็น จากแผนการปฏิรูป 13 ด้าน เพื่อสร้างคุณภาพชีวิตที่ดีขึ้นของประชาชน โดยนายกรัฐมนตรีขอให้มุ่งมั่นสร้างผลงานให้เกิดผลอย่างเป็นรูปธรรม ทั้งนี้ การปฏิรูปประเทศตลอดระยะเวลา 5 ปี ที่ผ่านมา ภาครัฐได้ขับเคลื่อนนโยบายรัฐจนเกิดการเปลี่ยนแปลงในหลายมิติ สร้างความพึงพอใจให้กับประชาชน สอดคล้องกับผลการสํารวจขององค์กรต่างประเทศที่ประเมินประเทศไทย ดังนี้
1. การพัฒนาบริการเพื่อความพึงพอใจของประชาชน ประชาชนมีความพึงพอใจต่อบริการภาครัฐในภาพรวมสูงขึ้นทุกปี ล่าสุด ปี 2564 อยู่ที่ 84.81% โดยด้านเจ้าหน้าที่ให้บริการประชาชนพึงพอใจมากที่สุด และมีความพึงพอใจต่อการให้บริการในรูปแบบ e-Service ของที่ว่าการอําเภอ/ศูนย์ดํารงธรรมอําเภอ 86.53% เพราะผู้รับบริการเห็นว่าสะดวก ลดระยะเวลาและค่าใช้จ่ายในการเดินทาง อํานวยความสะดวกให้กับประชาชนมากขึ้น
ภาครัฐมีการบริการที่รวดเร็วขึ้นจากการปรับลดขั้นตอนและระยะเวลาในการอนุมัติ อนุญาต กว่า 532 ใบอนุญาต ทําให้บริการเร็วขึ้นเฉลี่ย 41.71% ด้านติดต่อราชการประชาชนสามารถติดต่อได้ง่ายขึ้นจากการออกมาตรการให้หน่วยงานภาครัฐยกเลิกการขอสําเนาเอกสารที่ราชการออกให้ประชาชน นอกจากนี้ ยังมีการปรับอัตราค่าธรรมเนียมให้ถูกลง รวมถึงการยกเลิกค่าธรรมเนียมในการให้บริการประชาชนแล้ว จํานวน 111 ใบอนุญาต ทั้งนี้ ยังมีการปรับแก้กฎ ระเบียบเป็นอุปสรรคต่อการให้บริการประชาชนให้ผ่อนคลายมากขึ้น และยังปลดล็อกข้อจํากัดการบริหารราชการในพื้นที่ ส่งผลให้ระบบราชการไทยได้รับรางวัล United Nations Public Service Awards (UNPSA) ขององค์การสหประชาชาติต่อเนื่องทุกปี ตั้งแต่ปี 2560 – 2564
2. การยกระดับศักยภาพของประเทศไทยในการจัดอันดับระดับนานาชาติ 1) อันดับขีดความสามารถในการแข่งขันของประเทศไทยด้านประสิทธิภาพภาครัฐ โดย IMD (IMD Competitive Ranking) ในปี 2564 อยู่อันดับที่ 20 จาก 64 ประเทศ ดีขึ้น 3 อันดับจากปี 2563 มีปัจจัยย่อยด้านนโยบายภาษีที่ติด 1 ใน 6 อันดับแรก และด้านกฎหมายธุรกิจที่อันดับดีขึ้นถึง 8 อันดับเมื่อเทียบกับปี 2560 2) อันดับความยากง่ายในการประกอบธุรกิจของประเทศไทย (Ease of Doing Business) โดยธนาคารโลก จัดอันดับดีขึ้นอย่างก้าวกระโดดจากอันดับที่ 49 ในปี 2559 เป็นอันดับที่ 21 ในปี 2563 และ 3) อันดับดัชนีรัฐบาลอิเล็กทรอนิกส์โดยสหประชาชาติ ในปี 2563 ประเทศไทยอยู่ในอันดับที่ 57 จาก 193 ประเทศ ดีขึ้น 20 อันดับจากปี 2559 โดยในด้านการให้บริการออนไลน์ มีคะแนนเพิ่มสูงขึ้นอย่างต่อเนื่อง
3. ความพร้อมด้านดิจิทัลของจังหวัด พบว่า หน่วยงานระดับจังหวัดมีความพร้อมมากขึ้น แสดงให้เห็นถึงความสามารถในการพัฒนาและปรับปรุงบริการให้เป็นดิจิทัลที่สูงขึ้น
“ทั้งหมดนี้ เป็นเพียงบางส่วนจากความมุ่งมั่นของหน่วยงานภาครัฐในการสร้างคุณภาพชีวิตที่ดีขึ้นให้แก่ประชาชนตามนโยบายของรัฐบาล การปฏิรูปประเทศไทยจะสําเร็จมากน้อยแค่ไหนขึ้นอยู่กับความร่วมมือของทุกภาคส่วน และต้องคํานึงถึงผลประโยชน์ส่วนรวม ผลประโยชน์ของประเทศเป็นหลัก รัฐบาลยืนยันจะเดินหน้าปฏิรูปประเทศต่อไปในทุก ๆ ด้าน เพื่อให้ประเทศเปลี่ยนแปลงไปในทางที่ดีขึ้น และเพื่อคุณภาพชีวิตที่ดีของประชาชน” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-สลาก – เงินฝาก ใช้ค้ำประกันเงินกู้ ธ.ก.ส. ได้เร็ว คิดดอกเบี้ยเพียง 2.45 – 3.75 % ต่อปี
วันศุกร์ที่ 7 มกราคม 2565
สลาก – เงินฝาก ใช้ค้ําประกันเงินกู้ ธ.ก.ส. ได้เร็ว คิดดอกเบี้ยเพียง 2.45 – 3.75 % ต่อปี
ธ.ก.ส. ชวนใช้เงินฝากและสลากออมทรัพย์ค้ําประกันสินเชื่อได้สูงสุดร้อยละ 90 ชี้กู้ได้ง่ายและสะดวกรวดเร็ว ผู้ฝากไม่ต้องเสียสิทธิการถูกรางวัลหรือเงื่อนไขการถอนเงินฝากก่อนกําหนด พร้อมรับอัตราดอกเบี้ยพิเศษ
ธ.ก.ส. ชวนใช้เงินฝากและสลากออมทรัพย์ค้ําประกันสินเชื่อได้สูงสุดร้อยละ 90 ชี้กู้ได้ง่ายและสะดวกรวดเร็ว ผู้ฝากไม่ต้องเสียสิทธิการถูกรางวัลหรือเงื่อนไขการถอนเงินฝากก่อนกําหนด พร้อมรับอัตราดอกเบี้ยพิเศษ ในอัตราดอกเบี้ยเงินฝากที่ใช้เป็นประกัน+2 หรือ MRR-2.75 ต่อปี ติดต่อสอบถามได้ที่ ธ.ก.ส. ทุกสาขาทั่วประเทศ หรือที่ Call Center 02 555 0555
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากสถานการณ์การแพร่ระบาดของเชื้อไวรัส COVID-19 ที่ส่งผลกระทบทั้งทางเศรษฐกิจและสังคม ซึ่งบางช่วงเวลาหลายท่านอาจมีเหตุจําเป็นต้องใช้เงินเร่งด่วนฉุกเฉิน เพื่อเป็นค่าใช้จ่ายหรือเสริมสภาพคล่องในการลงทุนต่าง ๆ แต่กังวลหรือติดขัดในเรื่องของการขอสินเชื่อ ซึ่งมีขั้นตอนและเงื่อนไขในการพิจารณา ดังนั้น เพื่ออํานวยความสะดวกให้กับลูกค้าที่ประสงค์จะใช้บริการสินเชื่อ ที่สามารถอนุมัติได้อย่างรวดเร็ว ลูกค้าสามารถเลือกใช้เงินฝากและ/หรือสลากออมทรัพย์ ธ.ก.ส. ทั้งของตนเองหรือบุคคลอื่นที่ยินยอมใช้เงินฝากของตนเองมาเป็นหลักทรัพย์ค้ําประกันได้ โดยสามารถกู้ได้ถึงร้อยละ 90 ของยอดเงินฝาก สําหรับเงื่อนไข กรณีใช้บัญชีเงินฝาก ธนาคารจะคิดดอกเบี้ยเงินกู้ในอัตราดอกเบี้ยเงินฝากที่ใช้เป็นประกันบวกด้วยอัตราดอกเบี้ยเพิ่มร้อยละ2 ต่อปี และกรณีใช้สลากออมทรัพย์เป็นประกัน ธนาคารจะคิดอัตราดอกเบี้ยเงินกู้ในอัตราดอกเบี้ย MRR-2.75 ต่อปี (ปัจจุบัน MRR เท่ากับ ร้อยละ 6.50)
การกู้เงินโดยใช้เงินฝากเป็นหลักประกัน จะทําให้ลูกค้าสามารถฝากเงินได้อย่างต่อเนื่อง โดยไม่จําเป็นต้องถอนเงินฝากออกมา ทําให้ลูกค้าไม่เสียสิทธิที่ได้รับจากเงินฝากกรณีถอนก่อนครบกําหนด ส่วนผู้ถือสลากยังคงมีสิทธิตรวจลุ้นรับรางวัลและรับอัตราดอกเบี้ยเช่นเดิม สําหรับหลักเกณฑ์และเงื่อนไขอื่น ๆ เป็นไปตามที่ธนาคารกําหนด โดยผู้ที่สนใจสามารถติดต่อสอบถามรายละเอียดเพิ่มเติมได้ที่ ธ.ก.ส. ทุกสาขาทั่วประเทศ หรือที่ Call Center 02 555 0555 นายธนารัตน์กล่าว
รัฐบาลไทย-ข่าวทำเนียบรัฐบาล-นายกฯ สั่งการ ศธ. - สธ. - มท. เตรียมแผนเผชิญเหตุ โควิด-19 พร้อมรับ เปิดเรียน - ทำงาน onsite
วันศุกร์ที่ 4 กุมภาพันธ์ 2565
นายกฯ สั่งการ ศธ. - สธ. - มท. เตรียมแผนเผชิญเหตุ โควิด-19 พร้อมรับ เปิดเรียน - ทํางาน onsite
.....
นายธนกร วังบุญคงชนะ โฆษกรัฐบาล เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม สั่งการ กระทรวงศึกษาธิการ กระทรวงมหาดไทย และกระทรวงสาธารณสุข เตรียมแผนเผชิญเหตุรองรับสถานการณ์การแพร่ระบาดของโควิด-19 พร้อมรับเปิดเรียน - ทํางานแบบ onsite
.
แม้ว่าสถานการณ์ผู้ติดเชื้อโควิด-19 ในปัจจุบันอยู่ในภาวะที่ยังทรงตัวละยังมีการควบคุมได้ดี แต่ทุกฝ่ายยังต้องป้องกันตนเองตามมาตรการสาธารณสุขอย่างเคร่งครัด หมั่นตรวจ ATK และสังเกตเฝ้าระวังอาการ อย่างสม่ําเสมอ ขณะเดียวกันขอให้หน่วยงานที่เกี่ยวข้องแต่ละจังหวัดจับตาดูสถานการณ์การแพร่ระบาดของโควิด-19 ในแต่ละพื้นที่และเตรียมความพร้อมในทุกด้าน เพื่อให้ประชาชนสามารถก้าวข้ามผ่านไปสู่การใช้ชีวิต และทํางานได้อย่างปกติอีกครั้ง
.
อ่านเพิ่มเติม คลิกhttps://www.thaigov.go.th/news/contents/details/51231
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัด สธ. เตรียมเสนอ COVID Safe Area ต่อรัฐบาล ผ่อนปรนการสวมหน้ากากอนามัย ในสวนสาธารณะ/ชายหาด
วันศุกร์ที่ 17 ธันวาคม 2564
ปลัด สธ. เตรียมเสนอ COVID Safe Area ต่อรัฐบาล ผ่อนปรนการสวมหน้ากากอนามัย ในสวนสาธารณะ/ชายหาด
ปลัดกระทรวงสาธารณสุข ตรวจเยี่ยมการดําเนินงานด้านการแพทย์และสาธารณสุขโรงพยาบาลชัยภูมิ เน้นย้ําให้พื้นที่เพิ่มการฉีดวัคซีนให้ครอบคลุม ให้ความสําคัญกับ COVID Free Setting ในการดําเนินกิจการกิจกรรมต่าง ๆ ได้อย่างปลอดภัย ช่วยฟื้นเศรษฐกิจในพื้นที่ เผยเตรียม
ปลัดกระทรวงสาธารณสุข ตรวจเยี่ยมการดําเนินงานด้านการแพทย์และสาธารณสุขโรงพยาบาลชัยภูมิ เน้นย้ําให้พื้นที่เพิ่มการฉีดวัคซีนให้ครอบคลุม ให้ความสําคัญกับCOVID Free Setting ในการดําเนินกิจการกิจกรรมต่าง ๆ ได้อย่างปลอดภัย ช่วยฟื้นเศรษฐกิจในพื้นที่ เผยเตรียมเสนอ COVID Safe Area ต่อรัฐบาลผ่อนปรนการสวมหน้ากากอนามัยภายใต้มาตรการความปลอดภัยที่กําหนด เป็นของขวัญประชาชน
วันนี้ (17 ธันวาคม 2564) ที่ โรงพยาบาลชัยภูมิ จังหวัดชัยภูมิ นายแพทย์เกียรติภูมิ วงศ์รจิต ปลัดกระทรวงสาธารณสุข นายแพทย์พงศ์เกษม ไข่มุกด์ ผู้ตรวจราชการกระทรวงสาธารณสุข เขตสุขภาพที่ 9 และผู้บริหารกระทรวงสาธารณสุข ตรวจเยี่ยมการดําเนินงานด้านการแพทย์และสาธารณสุข และเปิดหอผู้ป่วยจิตเวชและยาเสพติด โรงพยาบาลชัยภูมิ และกล่าวว่า การลงพื้นที่ครั้งนี้นอกจากเป็นการเยี่ยมให้กําลังใจบุคลากรทางการแพทย์แล้ว ยังได้ติดตามการดําเนินงานด้านการแพทย์และสาธารณสุข โดยเฉพาะในช่วงสถานการณ์โควิด 19 ด้วยซึ่งแม้จังหวัดชัยภูมิจะมีผู้ติดเชื้อไม่มาก ระลอกเดือนเมษายน ถึง 17 ธันวาคม 2564 มีผู้ป่วยสะสม 12,374 รายสามารถควบคุมการแพร่ระบาดได้ แต่ได้ขอให้เร่งรัดการฉีดวัคซีนให้ครอบคลุมยิ่งขึ้น ปัจจุบันฉีดวัคซีนเข็มที่ 1 แล้ว608,748 ราย คิดเป็นความครอบคลุม ร้อยละ 53.64 ของประชากร มีการจัดบริการเชิงรุกในพื้นที่ต่าง ๆ รวมทั้งให้ความสําคัญกับมาตรการCOVID Free Setting เพื่อให้ดําเนินการกิจการกิจกรรมต่าง ๆ ได้อย่างปลอดภัยช่วยฟื้นฟูเศรษฐกิจของพื้นที่และของประเทศให้กลับมาใกล้เคียงปกติโดยเร็วที่สุด
“กระทรวงสาธารณสุขเตรียมเสนอเรื่องCOVID Safe Area ให้รัฐบาลพิจารณาอนุญาตให้มีการผ่อนปรนการสวมหน้ากากอนามัยในบางพื้นที่ เช่น สวนสาธารณะหรือชายหาด เมื่อสถานการณ์ในภาพรวมของประเทศสามารถควบคุมได้ดี การฉีดวัคซีนมีความครอบคลุม โดยต้องมีข้อกําหนดในการปฏิบัติเพิ่มเติม เช่น การรักษาระยะห่าง ห้ามขายอาหาร และการลดความแออัด เพื่อเป็นของขวัญให้ประชาชนได้รู้สึกถึงการใช้ชีวิตใกล้เคียงปกติและผ่อนคลายมากขึ้น” นายแพทย์เกียรติภูมิกล่าว
สําหรับการพัฒนาระบบบริการด้านสุขภาพจิต กระทรวงสาธารณสุขมีนโยบายผลักดันให้โรงพยาบาลในสังกัดสํานักงานปลัดกระทรวงสาธารณสุขในแต่ละเขตสุขภาพ จัดตั้งหอผู้ป่วยจิตเวชและยาเสพติดขึ้นเพื่อดูแลรักษาผู้ป่วยจิตเวชและการใช้ยาเสพติด ซึ่งจะส่งผลดีกว่าการส่งไปรักษาที่โรงพยาบาลจิตเวชโดยตรงและมีมาตรฐานใกล้เคียงกัน ทั้งยังช่วยให้โรงพยาบาลจิตเวชได้ดูแลรักษาผู้ป่วยจิตเวชที่มีปัญหาแทรกซ้อนได้อย่างเต็มที่ โดยหอผู้ป่วยจิตเวชและยาเสพติดแห่งใหม่ของโรงพยาบาลชัยภูมิ มีการปรับภาพลักษณ์การบริการให้มีความทันสมัย และปรับภูมิทัศน์โดยรอบหอผู้ป่วยให้สวยงาม ส่งผลดีต่อสุขภาพจิตของผู้รับบริการ รวมถึงมีระบบการส่งต่อผู้ป่วยจากโรงพยาบาลภายในจังหวัดอย่างไร้รอยต่อ รองรับผู้ป่วยได้ทั้งสิ้น 30 เตียง เป็นอีกหนึ่งการพัฒนาระบบบริการที่ช่วยให้ผู้ป่วย ครอบครัว และชุมชนสามารถเข้าถึงบริการได้มากขึ้น สามารถกลับมาใช้ชีวิตร่วมกันในสังคมได้อย่างมีความสุข
*********************************** 17 ธันวาคม 2564
**************************************
รัฐบาลไทย-ข่าวทำเนียบรัฐบาล-บีโอไอดึงแบรนด์เครื่องใช้ไฟฟ้าระดับโลก ตั้งสำนักงานภูมิภาคในไทย
วันอังคารที่ 2 พฤศจิกายน 2564
บีโอไอดึงแบรนด์เครื่องใช้ไฟฟ้าระดับโลก ตั้งสํานักงานภูมิภาคในไทย
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน หรือ บีโอไอ และ H.E. Mrs. Serap Ersoy เอกอัครราชทูตตุรกีประจําประเทศไทย
ได้เข้าร่วมพิธีเปิดสํานักงานภูมิภาคแห่งใหม่ของบริษัทArçelik HitachiHome Appliancesซึ่งเป็นการร่วมทุนระหว่างบริษัทArçelikผู้ผลิตเครื่องใช้ไฟฟ้ารายใหญ่จากประเทศตุรกี ภายใต้แบรนด์Beko, Arçelik, Grundig, Defyร่วมกับHitachi Global Life Solutionsซึ่งเป็นบริษัทชั้นนําจากประเทศญี่ปุ่น การร่วมทุนของทั้งสองบริษัทเป็นการผสมผสานความเชี่ยวชาญระดับโลกทั้งด้านการวิจัยและพัฒนาระบบการผลิต รวมทั้งเครือข่ายการตลาด เพื่อสร้างความแข็งแกร่งให้กับแบรนด์ และได้เลือกประเทศไทยเป็นที่ตั้งสํานักงานภูมิภาค (Regional Headquarter)ณ อาคารสาทรสแควร์ กรุงเทพมหานคร โดยได้รับการส่งเสริมจากบีโอไอ
รัฐบาลไทย-ข่าวทำเนียบรัฐบาล-รมว.เกษตรฯ สนับสนุนทุกภาคส่วนในการทำให้พืชสมุนไพรของไทยมีการพัฒนาและต่อยอด
วันอาทิตย์ที่ 20 มีนาคม 2565
รมว.เกษตรฯ สนับสนุนทุกภาคส่วนในการทําให้พืชสมุนไพรของไทยมีการพัฒนาและต่อยอด
รมว.เกษตรฯ สนับสนุนทุกภาคส่วนในการทําให้พืชสมุนไพรของไทยมีการพัฒนาและต่อยอด พร้อมเดินหน้าส่งเสริมการปลูกพืชเศรษฐกิจใหม่ โดยเฉพาะกัญชา กัญชง และกระท่อม
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ และผู้บริหารกระทรวงเกษตรและสหกรณ์ รับฟังการนําเสนอ พืชกระท่อมไทย ขับเคลื่อนเศรษฐกิจฐานราก บนพื้นฐานผู้ประกอบการยุคใหม่ ของสมาคมพืชกระท่อมแห่งประเทศไทย ประกอบด้วย “บทบาทพืชกระท่อมไทยขับเคลื่อนเศรษฐกิจจากฐานราก นําร่อง 4 จังหวัดภาคใต้” “การพัฒนาและวิจัยพืชกระท่อมสู่ผลิตภัณฑ์มูลค่าสูง” และ “บทบาทอุทยานวิทยาศาสตร์ต่อการขับเคลื่อนภาคการเกษตร” ณ ห้องประชุมศูนย์นวัตกรรมอาหารและบรรจุภัณฑ์ มหาวิทยาลัยเชียงใหม่
จากนั้นรัฐมนตรีว่าการกระทรวงเกษตรและสหกรณ์ได้เป็นประธานพิธีเปิดอาคารนวัตกรรมสารสกัดมูลค่าสูง และเยี่ยมชมอาคาร ซึ่งจะได้มีการส่งเสริม สนับสนุนในการปลูก การดูแล การเพาะปลูก การแปรรูปพืชกระท่อม และการส่งเสริมให้เกิดการพัฒนาสมุนไพรพืชกระท่อมแบบครบวงจร ตั้งแต่การผลิตวัตถุดิบ การผลิตสารสกัดพืชกระท่อมที่มีคุณภาพ นอกจากนี้ ยังได้มอบต้นกล้าพืชกระท่อมให้แก่รองผู้ว่าราชการจังหวัดเชียงใหม่ด้วย
“กระทรวงเกษตรและสหกรณ์ พร้อมให้การสนับสนุนและส่งเสริมการดําเนินงานของสมาคมพืชกระท่อมแห่งประเทศไทยและทุกภาคส่วน ที่ถือเป็นกําลังสําคัญในการทําให้พืชสมุนไพรของไทยมีการพัฒนาและต่อยอดได้ โดยกระทรวงเกษตรฯ มีการจัดทําคู่มือสําหรับเกษตรกร ในการปลูกและขึ้นทะเบียนเกษตรกรผู้ปลูกกัญชา กัญชง และกระท่อม ที่จัดทําโดยกรมส่งเสริมการเกษตร ให้สอดคล้องกับกฎหมาย ระเบียบ และหลักเกณฑ์ที่เกี่ยวข้อง อย่างไรก็ตาม รัฐบาลมีนโยบายที่มุ่งสนับสนุนให้เกษตรกรมีรายได้จากการผลิตและจําหน่ายผลผลิตทางการเกษตรที่มีคุณภาพ ตรงกับความต้องการของตลาด รวมถึงการพัฒนาเกษตรกร วิสาหกิจชุมชน สถาบันเกษตรกร และผู้ประกอบการเกษตร ร่วมกับสถาบันการศึกษา และหน่วยงานที่เกี่ยวข้อง ให้มีความรู้ความเข้าใจในทุกมิติ ตั้งแต่การผลิตสินค้าให้ได้คุณภาพ จนถึงการเชื่อมโยงตลาด รวมทั้งสร้างการรับรู้ถึงกฎหมายข้อระเบียบที่เกี่ยวข้อง” ดร.เฉลิมชัย กล่าว
รัฐบาลไทย-ข่าวทำเนียบรัฐบาล-เตือนภาคใต้ 7-9 พ.ค.65 ฝนตกหนัก น้ำท่วมฉับพลัน น้ำป่าไหลหลาก
วันจันทร์ที่ 9 พฤษภาคม 2565
เตือนภาคใต้ 7-9 พ.ค.65 ฝนตกหนัก น้ําท่วมฉับพลัน น้ําป่าไหลหลาก
#สํานักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สํานักงานตํารวจแห่งชาติ
รัฐบาลไทย-ข่าวทำเนียบรัฐบาล-รองโฆษก รบ. แจ้ง อาชีพอิสระในสถานบันเทิง รีบสมัครเป็นผู้ประกันตน ม.40 เตรียมรับเงินเยียวยา 5,000 บาท
วันเสาร์ที่ 18 ธันวาคม 2564
รองโฆษก รบ. แจ้ง อาชีพอิสระในสถานบันเทิง รีบสมัครเป็นผู้ประกันตน ม.40 เตรียมรับเงินเยียวยา 5,000 บาท
รองโฆษก รบ. แจ้ง อาชีพอิสระในสถานบันเทิง รีบสมัครเป็นผู้ประกันตน ม.40 เตรียมรับเงินเยียวยา 5,000 บาท
วันที่ 18 ธ.ค. 64 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า รัฐบาลโดย กระทรวงแรงงาน เตรียมพร้อมจ่ายเงินเยียวยา ในโครงการเยียวยาผู้ประกันตน ในกิจการสถานบันเทิง และผู้ประกอบอาชีพอิสระที่ทํางานเกี่ยวข้องกับสถานบันเทิงที่ได้รับผลกระทบจากมาตรการของรัฐ โดยกําหนดให้ผู้ประกันตนในกิจการดังกล่าว ได้รับเงินเยียวยา 5,000 บาทต่อคน
โดยกระทรวงแรงงานอยู่ระหว่างการจัดทํารายละเอียดโครงการ ซึ่งจะเสนอที่ประชุมคณะรัฐมนตรี (ครม.) เห็นชอบในเร็ว ๆ นี้ คาดว่าจะสามารถโอนเงินผ่านบัญชีพร้อมเพย์ (PromptPay) ที่ผูกบัญชีกับเลขบัตรประชาชนรอบแรกภายในปลายเดือน ธ.ค.นี้ เพื่อเป็นของขวัญปีใหม่ให้กับผู้ประกันตนที่ทํางานเกี่ยวกับสถานบันเทิง
น.ส.ไตรศุลี กล่าวว่า สําหรับผู้ที่จะได้รับสิทธิเยียวยาตามโครงการนี้ จะต้องเป็นผู้มีสัญชาติไทย เป็นผู้ประกันตนตามมาตรา 33 ทํางานในกิจการสถานบันเทิง ผับ บาร์ คาราโอเกะ ส่วนผู้ประกันตนตามมาตรา 39 และมาตรา 40 ต้องได้รับการรับรองจากสมาคมดนตรีแห่งประเทศไทยในพระบรมราชูปถัมภ์ หรือสมาพันธ์เครือข่ายคนบันเทิงที่จดทะเบียนกับกระทรวงมหาดไทยหรือกรมพัฒนาธุรกิจการค้าให้การรับรอง
ทั้งนี้ ผู้ที่ยังไม่ได้สมัครเป็นผู้ประกันตนตามมาตรา 40 สามารถสมัครเป็นผู้ประกันตนตามมาตรา 40 และรีบชําระเงินสมทบให้ทันภายในวันที่ 14 ม.ค. 2565 พร้อมให้ทางสมาคมดังกล่าวข้างต้น รับรองภายในวันที่ 28 ม.ค. 2565 จึงขอให้ผู้ที่ยังไม่ได้สมัครเป็นผู้ประกันตนตามมาตรา 40 ให้รีบสมัครเป็นผู้ประกันตนตามมาตรา 40 ซึ่งนอกจากจะได้รับการช่วยเหลือเยียวยาจากภาครัฐแล้ว ยังมีสิทธิประโยชย์ที่สํานักงานประกันสังคมคุ้มครอง เช่น การจ่ายเงินทดแทนกรณีประสบอันตรายเจ็บป่วย เมื่อนอนโรงพยาบาล
"ผู้ที่จะสมัครเป็นผู้ประกันตนตามมาตรา 40 ต้องมีสัญญาติไทย อายุ 15-65 ปี เมื่อสมัครเป็นผู้ประกันตน จะมี 3 ทางเลือก คือ 1) จ่ายเงินสมทบเดือนละ 70 บาท 2) จ่ายเงินสมทบเดือนละ 100 บาท 3) จ่ายเงินสมทบเดือนละ 300 บาท สามารถสมัครได้หลายช่องทาง ทั้งที่สํานักงานประกันสังคมทั่วประเทศ , เซเว่น อีเลฟเว่น , บิ๊กซี , ธนาคารเพื่อการเกษตรและสหกรณ์การเกษตร" น.ส.ไตรศุลี กล่าว
................
รัฐบาลไทย-ข่าวทำเนียบรัฐบาล-'รมว.เฮ้ง' ร่วมคณะ 'ลุงตู่' 'ลุงป้อม' เปิดเมือง 'อุดรธานีพลัสโมเดล' เยี่ยมกลุ่มวิสาหกิจชุมชนต่อยอดอาชีพ สร้างรายได้ รับนักท่องเที่ยว
วันพุธที่ 1 ธันวาคม 2564
'รมว.เฮ้ง' ร่วมคณะ 'ลุงตู่' 'ลุงป้อม' เปิดเมือง 'อุดรธานีพลัสโมเดล' เยี่ยมกลุ่มวิสาหกิจชุมชนต่อยอดอาชีพ สร้างรายได้ รับนักท่องเที่ยว
'รมว.เฮ้ง' ร่วมคณะ 'ลุงตู่' 'ลุงป้อม' เปิดเมือง 'อุดรธานีพลัสโมเดล' เยี่ยมกลุ่มวิสาหกิจชุมชนต่อยอดอาชีพ สร้างรายได้ รับนักท่องเที่ยว
เมื่อวันที่1ธันวาคม2564นายสุชาติชมกลิ่นรัฐมนตรีว่าการกระทรวงแรงงานร่วมคณะของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและพล.อ.ประวิตรวงษ์สุวรรณรองนายกรัฐมนตรีลงพื้นที่ร่วมประชุมหารือร่วมกับหน่วยงานภาครัฐและเอกชนของจังหวัดอุดรธานีณศูนย์ประชุมมลฑาทิพย์ฮอลล์อ.เมืองอุดรธานีจ.อุดรธานีโดยมีนายสยามศิริมงคลผู้ว่าราชการจังหวัดอุดรธานีกล่าวต้อนรับนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)พร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วยโดยนายสุชาติกล่าวว่ารัฐบาลภายใต้การนําของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมมีนโยบายเปิดประเทศเพื่อต้อนรับนักท่องเที่ยวชาวต่างชาติซึ่งจังหวัดอุดรธานีเป็นเมืองท่องเที่ยวที่มีวิสัยทัศน์เป็นเมืองน่าอยู่ศูนย์กลางการค้าการลงทุนในอนุภูมิภาคลุ่มน้ําโขง(GMS)ในส่วนของกระทรวงแรงงานโดยสถาบันพัฒนาฝีมือแรงงาน18อุดรธานีได้เข้าไปส่งเสริมผ่านโครงการสาธิตการฝึกอาชีพเพื่อประชาสัมพันธ์ภารกิจองค์กรและสํานักงานแรงงานจังหวัดอุดรธานีได้เข้าไปดําเนินโครงการจ้างงานเร่งด่วนและพัฒนาทักษะฝีมือเพื่อบรรเทาความเดือดร้อนด้านอาชีพแก่กลุ่มแรงงานนอกระบบแรงงานผู้สูงอายุแรงงานคนพิการและแรงงานกลุ่มเปราะบางเพื่อให้มีอาชีพมีรายได้ที่มั่นคง
ก่อนการประชุมมีแกนนําอาสาสมัครแรงงานระดับตําบลจังหวัดอุดรธานีร่วมให้การต้อนรับจากนั้นรัฐมนตรีว่าการกระทรวงแรงงานได้นํานายกรัฐมนตรีเข้าเยี่ยมชมบูธกิจกรรมของกระทรวงแรงงานที่ได้นําผลิตภัณฑ์จากกลุ่มที่ประสบความสําเร็จจากการส่งเสริมการฝึกอาชีพจากหน่วยงานของกระทรวงแรงงานจังหวัดอุดรธานีได้แก่กลุ่มอาชีพการจักสานไม้ไผ่บ้านยามการใหญ่กลุ่มย้อมผ้าและแปรรูปผลิตภัณฑ์จากผ้าบ้านดอนกลางโครงการสาธิตการฝึกอาชีพเพื่อประชาสัมพันธ์ภารกิจองค์กรสาขาแปรรูปสมุนไพรด้วยเทคโนโลยีและสาขาการชงกาแฟเพื่อธุรกิจเป็นต้น
น้ําฝนเสียงอ่อนประธานกลุ่มทอผ้ามัดหมี่ย้อมครามบ้านดอนกลางต.พังงูอ.หนองหาญจ.อุดรธานีกล่าวว่ากลุ่มทอผ้ามัดหมี่ย้อมครามบ้านดอนกลางเกิดจากภูมิปัญญาของบรรพบุรุษที่สืบทอดกันมาจากนั้นได้รับการสนับสนุนจากกระทรวงแรงงานให้ความรู้ในเรื่องการแปรรูปผลิตภัณฑ์รวมทั้งการส่งเสริมการทอผ้าอดีตทําแค่ผ้าชิ้นผ้าคลุมไหล่แต่ปัจจุบันได้ต่อยอดมาเป็นผ้าไทยที่มีลวดลายใหม่ๆซึ่งเป็นที่ต้องการของตลาดส่วนช่องทางการจัดจําหน่ายมีทั้งหน้าร้านร่วมออกร้านในสถานที่ราชการและเพจออนไลน์ของกลุ่มโดยสถาบันพัฒนาฝีมือแรงงาน18อุดรธานีช่วยมาสอนการทําตลาดออนไลน์ให้กลุ่มมีช่องทางทําให้ชาวบ้านมีอาชีพมีรายได้คนละประมาณเดือนละ6,000บาทต่อคน
สําหรับสถานการณ์ด้านแรงงานจังหวัดอุดรธานีมีผู้อยู่ในกําลังแรงงาน620,608คนผู้มีงานทํา603,823คนผู้ว่างงาน8,962คนมีสถานประกอบการในระบบประกันสังคม4,232แห่งผู้ประกันตน160,712รายแรงงานต่างด้าว2,622คนอาสาสมัครแรงงาน156คนจ่ายสิทธิประโยชน์กรณีว่างงานเนื่องจากเหตุสุดวิสัยแก่สถานประกอบการ415แห่งผู้ประกันตน2172คนเป็นเงิน11,282,067บาทโครงการส่งเสริมและรักษาระดับการจ้างงานในธุรกิจSMEsรอบที่1มีสถานประกอบการลงทะเบียน2,208แห่งลูกจ้าง24,806คน
+++++++++++++++++++
กองเผยแพร่และประชาสัมพันธ์
1ธันวาคม2564
รัฐบาลไทย-ข่าวทำเนียบรัฐบาล-การรถไฟแห่งประเทศไทยเพิ่มขบวนรถพิเศษ เส้นทางสายเหนือ และสายตะวันออกเฉียงเหนือ รองรับการเดินทางประชาขนในวันที่ 30 ธันวาคม 2564
วันศุกร์ที่ 31 ธันวาคม 2564
การรถไฟแห่งประเทศไทยเพิ่มขบวนรถพิเศษ เส้นทางสายเหนือ และสายตะวันออกเฉียงเหนือ รองรับการเดินทางประชาขนในวันที่ 30 ธันวาคม 2564
การรถไฟแห่งประเทศไทยเพิ่มขบวนรถพิเศษ เส้นทางสายเหนือ และสายตะวันออกเฉียงเหนือ เพื่อเป็นการรองรับการเดินทางของพี่น้องประชาชน ซึ่งจะเดินทางออกจากสถานีกรุงเทพ (หัวลําโพง) ในวันที่ 30 ธันวาคม 2564 จํานวนมาก
เมื่อวันที่30 ธันวาคม 2564 นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท. ) กระทรวงคมนาคม เปิดเผยว่า เพื่อเป็นการรองรับการเดินทางของพี่น้องประชาชน ซึ่งจะเดินทางออกจากสถานีกรุงเทพ (หัวลําโพง) ในวันที่ 30 ธันวาคม 2564 จํานวนมาก รฟท. ได้เพิ่มขบวนรถพิเศษในเส้นทางสายเหนือ (กรุงเทพ - เชียงใหม่) จํานวน 1 ขบวน และเส้นทางสายตะวันออกเฉียงเหนือ (กรุงเทพ - อุบลราชธานี) อีก 1 ขบวน เพื่ออํานวยความสะดวกให้แก่ประชาขน โดยใน 1 ขบวน สามารถรองรับผู้โดยสารได้มากกว่า 1,000 คน ทําให้มีขบวนรถโดยสารเพียงพอ ไม่มีผู้โดยสารตกค้างแต่อย่างใด
นอกจากนี้ รฟท. ยังได้เพิ่มความเข้มงวดมาตรการเฝ้าระวังและป้องกันการแพร่ระบาดของโรคติดเชื้อไวรัส COVID-19 ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และนายนิรุฒ มณีพันธ์ ผู้ว่าการรถไฟแห่งประเทศไทย โดยกําชับให้พนักงานด้านปฏิบัติการของ รฟท. ที่สถานีกรุงเทพ (หัวลําโพง) และส่วนภูมิภาค อํานวยความสะดวกในการเดินทาง ควบคู่กับดูแลด้านสาธารณสุขของประชาชน และมอบสเปรย์แอลกอฮอล์สําหรับผู้โดยสารให้ใช้ทําความสะอาดระหว่างการเดินทาง ตลอดจนร่วมมือกับกระทรวงมหาดไทย ช่วยดูแลผู้โดยสารให้ถึงที่หมายอย่างปลอดภัย
รัฐบาลไทย-ข่าวทำเนียบรัฐบาล-CNN ยก “ต้มยำกุ้ง” ของไทย เป็น 1 ในซุปที่ดีที่สุดในโลก
วันอาทิตย์ที่ 16 มกราคม 2565
CNN ยก “ต้มยํากุ้ง” ของไทย เป็น 1 ในซุปที่ดีที่สุดในโลก
.....
น่ายินดี! สํานักข่าว CNN ของสหรัฐอเมริกา ได้คัดเลือก "ต้มยํากุ้ง" ของไทย ให้เป็น 1 ใน 20 รายการอาหารประเภทซุปที่ดีที่สุดในโลก จากเมนูซุปของประเทศต่าง ๆ ทั่วโลก นับเป็นอีกหนึ่งความภูมิใจของพวกเราทุกคนที่อาหารไทยเป็นที่ยอมรับและได้รับความนิยมในระดับสากล
.
ตัวอย่างรายการอาหารประเภทซุปที่ได้รับการคัดเลือก เช่น Tonkotsu ramen ประเทศญี่ปุ่น, Bouillabaiss ประเทศฝรั่งเศส, Beef pho ประเทศเวียดนาม, Menudo ประเทศเม็กซิโก เป็นต้น
.
ที่มา :https://edition.cnn.com/.../worlds-best.../index.html
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลเดินหน้าแก้หนี้ผ่านกลไก ศจพ. 3 เดือน แก้หนี้ให้ ปชช. แล้วกว่า 36 ล้านบาท
วันอังคารที่ 2 สิงหาคม 2565
รัฐบาลเดินหน้าแก้หนี้ผ่านกลไก ศจพ. 3 เดือน แก้หนี้ให้ ปชช. แล้วกว่า 36 ล้านบาท
.....
กระทรวงมหาดไทย เผยความคืบหน้าการเร่งแก้ปัญหาหนี้สินครัวเรือนผ่านศูนย์อํานวยการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง (ศจพ.) ทุกระดับ ให้ประชาชนสามารถขอรับคําปรึกษาและรับการช่วยเหลือที่มุ่งเน้นการพัฒนาตนเองได้อย่างยั่งยืน โดยเฉพาะกลไก ศจพ. ระดับอําเภอ หรือศูนย์ดํารงธรรมอําเภอ
.
นับตั้งแต่วันที่ 8 เม.ย. - 21 ก.ค. 65 ได้ช่วยเหลือประชาชนแล้ว 296 ราย รวมมูลหนี้ทั้งสิ้น 36,270,487.56 บ. แบ่งเป็นหนี้สินในระบบ 55 ราย (มูลหนี้ 7,851,935.56 บ.) และหนี้สินนอกระบบ 241 ราย (มูลหนี้ 28,418,552 บ.) โดยประชาชนสามารถขอรับคําปรึกษา - ติดต่อได้ที่ ศูนย์ดํารงธรรมอําเภอ โทร. 1567 หรือติดต่อนายอําเภอ ปลัดอําเภอ กํานัน ผู้ใหญ่บ้าน รวมถึงผู้นําชุมชนในพื้นที่
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองปลัดฯ อำพันธุ์ ติดตามงานส่งเสริมและพัฒนาเกลือทะเลไทย
วันศุกร์ที่ 18 กุมภาพันธ์ 2565
รองปลัดฯ อําพันธุ์ ติดตามงานส่งเสริมและพัฒนาเกลือทะเลไทย
รองปลัดฯ อําพันธุ์ ติดตามงานส่งเสริมและพัฒนาเกลือทะเลไทย มุ่งหวังยกระดับเกลือทะเลควบคู่อนุรักษ์ภูมิปัญญา
นายอําพันธุ์ เวฬุตันติ รองปลัดกระทรวงเกษตรและสหกรณ์ ลงพื้นที่ติดตามการดําเนินงานขับเคลื่อนการส่งเสริมและพัฒนาเกลือทะเลไทย ณ พื้นที่การทํานาเกลือ อําเภอเมือง จังหวัดสมุทรสาคร โดยจังหวัดสมุทรสาครมีเกษตรกรผู้ทํานาเกลือที่ขึ้นทะเบียนเกษตรกร จํานวน 482 ราย มีการส่งเสริมการพัฒนากระบวนการผลิตเกลือทะเลให้ได้คุณภาพมาตรฐาน และการแปรรูปเกลือทะเลเป็นผลิตภัณฑ์ต่าง ๆ เพื่อเพิ่มมูลค่าให้กับเกลือทะเล
นอกจากนี้ ได้ติดตามความก้าวหน้าโครงการยกระดับแปลงใหญ่ด้วยเกษตรสมัยใหม่และเชื่อมโยงตลาดของกลุ่มแปลงใหญ่เกลือทะเล หมู่ 5 ตําบลบ้านบ่อ อําเภอเมือง จังหวัดสมุทรสาคร ซึ่งได้รับงบประมาณสนับสนุนจากงบเงินกู้ตาม พ.ร.ก.ให้อํานาจกระทรวงการคลังกู้เงินเพื่อช่วยเหลือ เยียวยา และฟื้นฟูเศรษฐกิจและสังคมที่ได้รับผลกระทบจากโควิด-19 ที่กระทรวงเกษตรและสหกรณ์ขอจัดสรรให้กับแปลงใหญ่ทั่วประเทศ โดยกลุ่มแปลงใหญ่เกลือทะเลฯ ได้รับงบประมาณสนับสนุน 2,208,000 บาท ดําเนินกิจกรรมปูแผ่นผ้าใบ HDPE แปลงนาเกลือทะเล จํานวน 12 แปลง เพื่อยกระดับการผลิตเกลือทะเลให้มีคุณภาพมาตรฐานด้วยนวัตกรรมการผลิตที่จะช่วยลดการปนเปื้อนของเกลือ ผลผลิตเกลือที่ได้ตรงตามความต้องการของตลาด ทั้งนี้ ได้มอบหมายหน่วยงานที่เกี่ยวข้องเข้ามาติดตามความก้าวหน้าและประเมินผล เพื่อให้การดําเนินงานของโครงการสําเร็จตามวัตถุประสงค์โครงการต่อไป
รัฐบาลไทย-ข่าวทำเนียบรัฐบาล-วธ. เปิดค่ายเยาวชนศิลปะเพื่อมวลมนุษย์ “Art for All” เด็กและเยาวชน 5 ประเทศอาเซียนร่วมกิจรรม 26-28 ส.ค.นี้ที่ประเทศไทย
วันจันทร์ที่ 29 สิงหาคม 2565
วธ. เปิดค่ายเยาวชนศิลปะเพื่อมวลมนุษย์ “Art for All” เด็กและเยาวชน 5 ประเทศอาเซียนร่วมกิจรรม 26-28 ส.ค.นี้ที่ประเทศไทย
วธ. เปิดค่ายเยาวชนศิลปะเพื่อมวลมนุษย์ “Art for All” เด็กและเยาวชน 5 ประเทศอาเซียนร่วมกิจรรม 26-28 ส.ค.นี้ที่ประเทศไทย  ชวนร่วมประชุมวิชาการนานาชาติ–สอนศิลปะจากคณาจารย์และศิลปินไทยสําหรับผู้พิการ นําศิลปะมาใช้ในการพัฒนามนุษย์
เด็กและเยาวชนพิการและไม่พิการ 5 ประเทศอาเซียนร่วมโครงการศิลปะเพื่อมวลมนุษย์ “Art for All” 26-28 ส.ค.นี้ที่ประเทศไทย วธ.ชวนร่วมประชุมวิชาการนานาชาติ–สอนศิลปะจากคณาจารย์และศิลปินไทยสําหรับผู้พิการ นําศิลปะมาใช้ในการพัฒนามนุษย์
นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า เมื่อเร็วๆนี้ วธ.ได้มีการเปิดโครงการศิลปะเพื่อมวลมนุษย์ ประจําปี 2565 ซึ่งโครงการ Art for All หรือ “ศิลปะเพื่อมวลมนุษย์” ก่อตั้งโดย ศาสตราจารย์ ดร.ชาญณรงค์ พรรุ่งโรจน์ และได้เปิดตัวสู่สังคมนานาชาติตั้งแต่การดําเนินโครงการในปี พ.ศ. 2542 และจัดกิจกรรมเรื่อยมาจนถึงปัจจุบัน เพื่อสนับสนุนแนวความคิดในการนําศิลปะมาใช้ในการพัฒนามนุษย์ ซึ่งนอกเหนือจากคุณค่าทางสุนทรียะแล้ว ศิลปะสามารถใช้เป็นเครื่องมือเพื่อยกระดับมาตรฐานความเป็นอยู่ของกลุ่มผู้ด้อยโอกาส อย่างไรก็ตาม จากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ที่ยังคงมีการแพร่ระบาดอย่างต่อเนื่อง การจัดกิจกรรมในปี 2565 จึงดําเนินกิจกรรมในรูปแบบผสมผสานทั้งกิจกรรมเชิงกายภาพและและกิจกรรมในรูปแบบออนไลน์ โดยมีกลุ่มเป้าหมาย จํานวน 200 คน ประกอบด้วย เยาวชนพิการและไม่พิการ ครูอาจารย์ที่สอนศิลปะ ผู้ปกครอง ผู้เชี่ยวชาญด้านศิลปะ วิทยากรจากประเทศไทยและประเทศสมาชิกอาเซียน กลุ่มเครือข่ายที่เกี่ยวข้องกับคนพิการและผู้ด้อยโอกาส ระหว่างวันที่ 26-28 สิงหาคม 2565 ณ หอศิลป์แห่งชาติ และอาคารวัฒนธรรมวิศิษฏ์ กระทรวงวัฒนธรรม และ Art for All Village กรุงเทพมหานคร
รมว.วธ. กล่าวต่อไปว่า กิจกรรมภายในงาน ประกอบด้วย 1.การประชุมวิชาการนานาชาติ “ศิลปะเพื่อมวลมนุษย์: หลากหลาย สร้างสรรค์ ยั่งยืน” (International Symposium and Conference “Art for All: Diversity, Creativity, Sustainability”) ในวันที่ 26 สิงหาคม 2565 ณ อาคารวัฒนธรรมวิศิษฏ์ กระทรวงวัฒนธรรม ในรูปแบบการประชุมแบบผสมผสาน (Hybrid) โดยมีผู้แทนจากประเทศสมาชิกอาเซียน จํานวน 5 ประเทศ ได้แก่ กัมพูชา อินโดนีเซีย มาเลเซีย สิงคโปร์ และไทย เข้าร่วมการประชุม 2.การจัดการเรียนการสอนด้านศิลปะ จากคณาจารย์และศิลปินไทยสําหรับผู้พิการ ในวันที่ 26 สิงหาคม 2565 ณ หอศิลป์แห่งชาติ และ ในวันที่ 27-28 สิงหาคม 2565 Art for All Village กรุงเทพมหานคร
ทั้งนี้ โครงการ Art for All หรือ “ศิลปะเพื่อมวลมนุษย์” มีความสอดคล้องกับวิสัยทัศน์อาเซียน (ASEAN Vision) ที่จะทําให้อาเซียนเป็นชุมชนของสังคมแห่งความเอื้ออาทร “ก้าวข้ามขีดจํากัด” โดยกิจกรรมหลักคือการจัดค่ายศิลปะซึ่งส่งเสริมให้เยาวชนพิการและไม่พิการให้ได้ประสานความร่วมมือกันเพื่อค้นหาศักยภาพในตัวเอง เสริมสร้างคุณค่าของการมีชีวิต ทักษะชีวิตและพัฒนาความคิดสร้างสรรค์ ยืนหยัดอยู่ในสังคมได้อย่างภาคภูมิและมีศักดิ์ศรี ค่ายฯได้รับการออกแบบและดําเนินการโดยมีศิลปินแห่งชาติ ศิลปินศิลปาธร ครูอาจารย์ด้านศิลปะแขนงต่างๆ ซึ่งนอกจากวิทยากรและผู้เข้าร่วมโครงการจะมาจากภูมิภาคต่างๆ ภายในประเทศไทยแล้ว ยังได้เชิญ ครู อาจารย์ ศิลปิน เยาวชนพิการ จากนานาชาติ เข้าร่วมโครงการฯ เพื่อแลกเปลี่ยนประสบการณ์การเรียนการสอนด้านศิลปะเพื่อพัฒนาศักยภาพคนพิการอีกด้วย
รัฐบาลไทย-ข่าวทำเนียบรัฐบาล-สธ.รับมอบเครื่องช่วยหายใจขนาดใหญ่ ส่งให้ 6 โรงพยาบาลในต่างจังหวัดใช้ดูแลผู้ป่วย
วันพฤหัสบดีที่ 7 เมษายน 2565
สธ.รับมอบเครื่องช่วยหายใจขนาดใหญ่ ส่งให้ 6 โรงพยาบาลในต่างจังหวัดใช้ดูแลผู้ป่วย
กระทรวงสาธารณสุข รับมอบเครื่องช่วยหายใจขนาดใหญ่ ชนิดควบคุมปริมาตรและความดัน จํานวน 6 เครื่อง มูลค่า 4,800,000 บาท จากมูลนิธิเอื้อ-รดี เพื่อสนับสนุนภารกิจดูแลสุขภาพประชาชนของโรงพยาบาลใน 6 จังหวัด
กระทรวงสาธารณสุข รับมอบเครื่องช่วยหายใจขนาดใหญ่ ชนิดควบคุมปริมาตรและความดัน จํานวน 6 เครื่องมูลค่า 4,800,000 บาท จากมูลนิธิเอื้อ-รดี เพื่อสนับสนุนภารกิจดูแลสุขภาพประชาชนของโรงพยาบาลใน 6 จังหวัด ได้แก่ จ.อ่างทอง อุดรธานี พิษณุโลก พัทลุง เชียงใหม่ และขอนแก่น
วันนี้ (7 เมษายน 2565) ที่สํานักงานปลัดกระทรวงสาธารณสุข อ.เมือง จ.นนทบุรี นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยคณะผู้บริหาร ร่วมพิธีรับมอบเครื่องช่วยหายใจขนาดใหญ่ ชนิดควบคุมปริมาตรและความดัน จํานวน 6 เครื่อง มูลค่า 4,800,000 บาท จาก ศาสตราจารย์พิเศษหิรัญ รดีศรีประธานกรรมการมูลนิธิเอื้อ-รดี คุณนงเยาว์ รดีศรี และครอบครัว พร้อมทั้ง มอบโล่แสดงความขอบคุณมูลนิธิเอื้อ-รดี ที่ให้การสนับสนุนการปฏิบัติภารกิจในการดูแลสุขภาพประชาชนของกระทรวงสาธารณสุขมาอย่างต่อเนื่อง
นายอนุทิน กล่าวว่า กระทรวงสาธารณสุขได้รับความร่วมมือจากภาคเอกชนในการสนับสนุนเครื่องมือ อุปกรณ์ที่ใช้ปฏิบัติงานทางการแพทย์มาโดยตลอด โดยที่ผ่านมา มูลนิธิเอื้อ-รดี ได้สนับสนุนรถพยาบาลฉุกเฉินพร้อมอุปกรณ์ จํานวน 5 คัน มูลค่ากว่า 10 ล้านบาท เพื่อใช้ในภารกิจการรับส่งต่อผู้ป่วยให้มีความรวดเร็วและปลอดภัย ซึ่งได้มีการส่งมอบไปยังโรงพยาบาลในสังกัดตามความประสงค์ของผู้บริจาคแล้ว และในวันนี้ ยังได้บริจาคเครื่องช่วยหายใจขนาดใหญ่ ชนิดควบคุมปริมาตรและความดัน รุ่นEvita V600 ผลิตภัณฑ์ Draeger อีกจํานวน 6 เครื่อง มูลค่า 4,800,000 บาท เพื่อมอบให้แก่โรงพยาบาลในต่างจังหวัด 6 แห่ง คือ โรงพยาบาลอ่างทอง จังหวัดอ่างทอง, โรงพยาบาลเพ็ญ จังหวัดอุดรธานี, โรงพยาบาลพุทธชินราช จังหวัดพิษณุโลก, โรงพยาบาลพัทลุง จังหวัดพัทลุง, โรงพยาบาลสันป่าตอง จังหวัดเชียงใหม่ และโรงพยาบาลขอนแก่น จังหวัดขอนแก่น ซึ่งเป็นอุปกรณ์ทางการแพทย์ที่สําคัญในการดูแลผู้ป่วยที่มีภาวะวิกฤต มั่นใจว่าเครื่องช่วยหายใจนี้จะสามารถช่วยชีวิตผู้ป่วยได้จํานวนมาก
************************************** 7 เมษายน 2565
รัฐบาลไทย-ข่าวทำเนียบรัฐบาล-ธ.ก.ส. ร่วมงาน Money Expo กรุงเทพฯ ครั้งที่ 21
วันพฤหัสบดีที่ 23 ธันวาคม 2564
ธ.ก.ส. ร่วมงาน Money Expo กรุงเทพฯ ครั้งที่ 21
ธ.ก.ส. นําสินเชื่อนวัตกรรมดีมีเงินทุน สินเชื่อสานฝันสร้างอาชีพ อัตราดอกเบี้ยพิเศษ เงินฝากออมทรัพย์ทวีโชค เงินฝาก A-Savings เป็นทางเลือกในการออม พร้อมแคมเปญพิเศษและของที่ระลึกในงาน Money Expo กรุงเทพฯ ครั้งที่ 21 ณ ฮอลล์ 9 – 12 อิมแพ็ค เมืองทองธานี
ธ.ก.ส. นําสินเชื่อนวัตกรรมดีมีเงินทุน สินเชื่อสานฝันสร้างอาชีพ อัตราดอกเบี้ยพิเศษ เพื่อสร้างโอกาสให้คนรุ่นใหม่ แรงงานคืนถิ่น เข้ามาร่วมพัฒนาภาคการเกษตร และนําเงินฝากออมทรัพย์ทวีโชค เงินฝาก A-Savings มาเป็นทางเลือกในการออม พร้อมจัดแคมเปญสุดพิเศษและของที่ระลึกมากมายในงาน Money Expo กรุงเทพฯ ครั้งที่ 21 ณ ฮอลล์ 9 – 12 อิมแพ็ค เมืองทองธานี 23 – 26 ธันวาคมนี้
นายไพศาล หงษ์ทอง ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ในงานมหกรรมการเงิน Money Expo กรุงเทพฯ ครั้งที่ 21 ณ ฮอลล์ 9 – 12 อิมแพ็ค เมืองทองธานี จังหวัดนนทบุรี ซึ่งจัดขึ้นระหว่างวันที่ 23 – 26 ธันวาคม 2564 โดย ธ.ก.ส. ได้นําผลิตภัณฑ์ทางการเงินและสินเชื่อต่างๆ เปิดให้บริการภายในงาน ได้แก่ สินเชื่อนวัตกรรมดีมีเงินทุน เพื่อเป็นค่าใช้จ่ายหรือค่าลงทุนในการประกอบอาชีพเกษตรกรรมในลักษณะ Smart Farmer อัตราดอกเบี้ยร้อยละ 4 ต่อปี สินเชื่อสานฝันสร้างอาชีพ เพื่อเป็นค่าใช้จ่ายในการประกอบอาชีพการเกษตรหรือลงทุนค้าขาย วงเงินไม่เกิน 100,000 บาทต่อราย อัตราดอกเบี้ยร้อยละ 4 ต่อปี
นอกจากนี้ ยังมี เงินฝากออมทรัพย์ทวีโชค ซึ่งเป็นเงินฝากที่ได้รับดอกเบี้ยและรางวัลในระดับจังหวัดปีละ 2 ครั้ง โดยฝากทุก 2,000 บาท ติดต่อกันทุก 3 เดือน จะได้รับสิทธิ์จับรางวัล 1 สิทธิ์ และเมื่อมียอดเงินฝากคงเหลือทุก 10,000 บาท ฝากติดต่อกันทุก 7 เดือนจะได้รับสิทธิ์จับรางวัลระดับประเทศปีละ 1 ครั้ง พิเศษเมื่อฝากติดต่อกัน 10 เดือน จะได้รับเพิ่มอีก 1 สิทธิ์ เงินฝาก A-Savings บัญชีเงินฝาก Digital ดอกเบี้ยร้อยละ 0.45 ต่อปี เงินฝากผู้สูงอายุ Senior Savings สําหรับผู้มีอายุ 50 ปีขึ้นไป อัตราดอกเบี้ยร้อยละ 0.25 ต่อปี หากยอดเงินฝากคงเหลือตั้งแต่ 20,000 บาทขึ้นไป รับดอกเบี้ยร้อยละ 0.45 ต่อปี ฝากได้คนละ 1 บัญชี สูงสุดไม่เกิน 10 ล้านบาท เงินฝากออมทรัพย์พิเศษ เปิดบัญชี 10,000 บาท และครั้งต่อไปฝากเงินขั้นต่ํา 1,000 บาท รับดอกเบี้ยร้อยละ 0.45 ต่อปี ไม่เสียภาษี เงินฝากประจําปลอดภาษี 24 เดือน ฝากตั้งแต่ 1,000 บาทขึ้นไป แต่ไม่เกิน 25,000 บาทต่อเดือน รับดอกเบี้ยร้อยละ 1.30 ต่อปี เงินฝากสงเคราะห์ชีวิต ธ.ก.ส. เพิ่มรัก 2 12/10 ธกส ทวีรัก 99 และ ธกส รักคุณ สมัครใช้บริการแอปพลิเคชัน ธ.ก.ส. A-Mobile เพื่อให้การโอนเงินบนมือถือสะดวกรวดเร็วและง่ายเพียงปลายนิ้ว บริการ SMS Alert บริการ BAAC Connect รวมถึงการให้บริการยืนยันตัวตนผ่านอิเล็กทรอนิกส์ (e – KYC) เพื่อรองรับการให้บริการธุรกรรมออนไลน์ในอนาคต
พิเศษ! พบกับแคมเปญ “สวัสดีทวีโชค” สําหรับลูกค้าใหม่ เพียงเปิดบัญชีเงินฝากออมทรัพย์ทวีโชค ฝากเงินตั้งแต่ 20,000 บาทขึ้นไป คงยอดไว้ 3 เดือน แคมเปญ “สมัครกรมธรรม์ ธกส รักคุณ สะสมแต้มแลกของรางวัลกับ A-Rewards” หรือแคมเปญ “Scan ปั๊บ รับฟรี 2 ต่อ” รับฟรีของที่ระลึกมากมายภายในงาน